ROMÂNIA 

JUDEŢUL TIMIŞ

MUNICIPIUL TIMIŞOARA

DIRECŢIA CLĂDIRI, TERENURI ŞI DOTĂRI DIVERSE II VEST

COMPARTIMENT  SPAŢII CU ALTĂ DESTINAŢIE II VEST

SC2020-  11730  /28.05.2020
RAPORT DE SPECIALITATE

privind modificarea art.2 din  HCL nr.73/28.02.2020 privind prelungirea contractului de concesiune nr.9/17.11.2004 având ca obiect exploatarea spaţiului în care funcţionează Cabinet Medical Astra Dr. SCHAUPPE LUDWIG STEFAN, situat în Timişoara, str. Canal Bega, nr. 1

Prin cererea înregistrată cu nr. CT2019-005778/13.09.2019,  Dr. SCHAUPPE LUDWIG STEFAN, titular al Cabinetului Medical Astra, solicită prelungirea contractului de concesiune nr. 9/17.11.2004, pentru spaţiul format din 10 încăperi,  în suprafaţă totală de 80,92 mp, situat în Timişoara, str. Canal Bega nr.1. Această cerere a fost supusă dezbaterii Consiliul Local al Municipiului Timișoara, care, prin Hotărârea nr. 73/28.02.2020, a aprobat prelungirea contractului pe o perioadă de 3 (trei) ani și a aprobat reactualizarea valorii redevenței lunare la suma de 294,42 euro/luna, conform raportului de evaluare efectuat de catre SC „FIDOX” SRL.
Imobilul teren este situat în Timişoara, str. Canal Bega, nr.1, inregistrat CF 402564-C1 Timişoara, Nr. Topografic 26009, iar imobilul clădire este extratabular, fiind inregistrat in Fisa Mijlocului Fix, nr. De inventar nr.18585, al Municipiului Timisoara, identificat prin CF vechi nr.2159 Timisoara, nr. cadastral top: 1690/b/1/a/1/177/b. 

În şedinţa din data de 29.10.2019 a Comisiei de Analiză a Spaţiilor cu Altă Destinaţie decât aceea de Locuinţă proprietatea Municipiului Timişoara, precum şi în proprietatea Statului Român aflate în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 şi modificată prin HCLMT nr.176/11.04.2019, a propus promovarea unui HCL privind prelungirea contractului de concesiune nr. 9/17.11.2004, având în vedere oportunintatea continuării actului medical cu actualizarea redevenţei, prin reevaluarea acestuia printr-un raport de evaluare efectuat de către un expert autorizat ANEVAR.

Având în vedere eroarea din raportul de evaluare comunicat de catre Biroul Evidenta Patrimoniu înregistrat cu nr.SC2019-029667/20.11.2019, efectuat de catre SC „FIDOX” SRL, prin care s-a reactualizat valoarea redevenței la suma de 294,42 euro/luna, pentru toată clădirea P+E, 


Față de faptul că obiectul supus evaluării este suprafața concesionată de 80,92 mp, conform contractului de concesiune nr. 9/17.11.2004,și nu întreaga suprafață a imobilului din care face parte suprafața concesionată, s-a dispus îndreptarea erorii din raportul de evaluare, astfel încât, prin raportul de evaluare comunicat de către Biroul Evidență Patrimoniu înregistrat cu nr. CT2019-6109 din data de 27.05.2020, se stabilește reactualizarea valorii redevenței la suma de 5.952 lei/an, respectiv 496 lei/lună.  

Având în vedere Referatul privind aprobarea proiectului de hotărâre nr. SC2020-  11730  /28.05.2020 a Primarului Municipiului Timişoara şi Proiectul de hotărâre privind modificarea art.2 din  HCL nr.73/28.02.2020 privind prelungirea contractului de concesiune nr.9/17.11.2004 având ca obiect exploatarea spaţiului în care funcţionează Cabinet Medical Astra Dr. SCHAUPPE LUDWIG STEFAN, situat în Timişoara, str. Canal Bega, nr. 1.
 
Față de cele precizate mai sus, apreciem că Proiectul de hotărâre privind modificarea art.2 din  HCL nr.73/28.02.2020 privind prelungirea contractului de concesiune nr.9/17.11.2004 având ca obiect exploatarea spaţiului în care funcţionează Cabinet Medical Astra Dr. SCHAUPPE LUDWIG STEFAN, situat în Timişoara, str. Canal Bega, nr. 1, în ceea ce privește reactualizarea valorii redevenței, îndeplineşte condiţiile pentru a fi supus dezbaterii și aprobării Consiliului Local al Municipiului Timişoara .

